Motsepe se ARM verwag stewige wins | Netwerk24
Motsepe se ARM verwag stewige wins
Deur Elvira Wood 23 Augustus 2018 06:42
Patrice Motsepe, swaer van pres. Cyril Ramaphosa, se mynmaatskappy African Rainbow Minerals (ARM) het ’n goeie jaar beleef.
ARM sê in ’n handelsverklaring op die JSE se nuusdiens, Sens, hy verwag dat wesensverdienste per aandeel vir die boekjaar tot einde Junie met tussen 41% en 54% tot tussen R23,70 en R25,90 gaan styg in vergelyking met die vorige boekjaar.
Die basiese verdienste per aandeel gaan na verwagting met tussen 221% en 239% tot tussen R23,20 en R24,50 styg.
ARM sê die enorme styging is danksy hoër dollarpryse wat hy vir die meeste van die hulpbronne wat hy produseer verdien het.
Hy het ook sy steenkoolafdeling se skuld herstruktureer wat ’n bydrae tot dié wins gemaak het.
ARM myn yster-, mangaan- en chroomerts, asook platinum-groep-metale, koper, nikkel en steenkool.
Hy produseer mangaan- en chroomallooie en het ’n belang in Harmony Gold.
Die maatskappy gaan sy jaarsyfers op 7 September bekendmaak.
Meer oor: African Rainbow Minerals | Patrice Motsepe | Cyril Ramaphosa
Koos Bekker, Patrice Motsepe praat by Brics